Westland Lysander

Westland Lysander var et britisk fly, bygget av Westland Aircraft i bruk umiddelbart før og under andre verdenskrig. Etter at flyet ble utdatert som militærfly ble det tatt i bruk til andre formål. På grunn av flyets eksepsjonelle kortbane-egenskaper kunne det brukes på hemmelige oppdrag ved å bruke små upreparerte flystriper bak fiendens linjer for å hente agenter, spesielt i det okkuperte Frankrike, med hjelp av den franske motstandsbevegelsen. Britiske fly som ble brukt til denne type oppdrag fikk navn etter myteomspunnede eller historiske militære ledere, i dette tilfelle Spartas general Lysander.

Konstruksjon og utvikling
I 1934 spesifiserte det britiske luftfartsministerium spesifikasjoner, A.39/34, for et militært fly som kunne erstatte Hawker Hector. Flyprodusentene Hawker Aircraft, Avro og Bristol ble invitert til å fremme forslag og tegninger, og forslaget fra Westland ble valgt på grunn av flyets egenskaper som et fly for rekognosering, artilleriobservasjon og fotooppdrag i dagslys opp til cirka  bak fiendens linjer. Konstruktøren samarbeidet med piloter som la spesiell vekt på lav hastighet og STOL-egenskaper som de viktigste kravene.

Den første prototypen, kalt P8, fløy første gang 15. juni 1936. Neste prototype, som utbedret stabilitetsproblemer testflyger Harald Penrose hadde erfart på den første flygningen, fløy 11. desember samme år. I mellomtiden hadde Air Ministry avfeid Bristols kandidat til A.39/34, og gitt Westland kontrakt på 169 Lysander Mk I.

Motorvarianter
De to prototypene ble drevet av en Bristol Mercury IX, en kompressormatet motor som ytet 840 hk. Denne ble erstattet av Bristol Mercury XII på produksjonversjonen Mk I. XII-motoren ytet 890 hk. Da produksjonen av Mk II begynte, hadde Westland plukket fram en annen Bristol-motor, Perseus XII, som ytet 905 hk. Lysander Mk III ble drevet av en Mercury XX og en modifikasjon av denne kalt Mercury 30.

I tjeneste

I juni 1938 ble det første Lysander-flyet levert til 16 Squadron. Ved utbruddet av andre verdenskrig var sju skvadroner utstyrt med flytypen. Etter at flyet ble trukket tilbake fra førstelinjetjeneste i 1943, fortsatte det som måltauingsfly. Det ble også tatt i bruk av de hemmelige tjenester for henting og levering av agenter og forsyninger i det okkuperte Europa, blant annet ved 161 (Special Duties) Squadron.

Produksjon
P.8 prototyper: 2 (K6127, K6128)
Mk I: 169
Mk II: 442
Mk III: 367
Mk IIIA: 347
TT Mk IIIA: 100

I alt ble 225 Lysanderfly bygget under lisens i Canada:
Mk II: 75
TT Mk IIIA: 150

Sivilt bruk
Etter krigen ble tidligere RCAF Lysanders brukt av Westland Dusting Service som opererte i Alberta og det vestlige Canada til spredning av kunstgjødsel.

Museumsfly

En flygedyktig Lysander er tilknyttet Shuttleworth Collection ved Old Warden i Bedfordshire.
En Lysander finnes i Lynn Garrisons samlinger i Calgary, Alberta.

Flere Lysanderfly er bevart i museer i Canada, England, De forente stater, Belgia og andre steder.
The National Air and Space Museum, Smithsonian Institution,  nær Dulles International Airport har en Westland Lysander Mk IIIA i sine samlinger, merket som AC-B N7791 fra 138 Squadron RAF, kjent for sine hemmelige oppdrag i det okkuperte Europa.
Et annet eksemplar i USA finnes i Fantasy of Flights  museum, men er for tiden utlånt til Florida Air Museum.

Spesifikasjoner (Lysander Mk III)

Referanser

Kilder
Westland aircraft since 1915 (Derek N James, London 1991) ISBN 0-85177-847-X
Westland Lysander 1936-46 (all marks) - Owner's Workshop Manual (Edward Wake-Walker, Haynes Publishing 2014) ISBN 978-0-85733-395-7
The encyclopedia of aircraft of WWII (Paul Eden (red.), Amber Books 2004) ISBN 978-1-904687-83-2
Westland Lysander (James Kightly, Redbourn 2006) ISBN 83-917178-4-4

Eksterne lenker 
 Westland Lysander Mk.IIIA

Enmotors propelldrevne luftfartøy
Rekognoseringsfly
Fly fra andre verdenskrig
Luftfartøy produsert i Storbritannia